ANC-raadslid vas oor gewapende roofArgieffoto ŉ Wyksraadslid van die ANC van Middelburg in Mpumalanga sal volgende week saam met haar man in die hof verskyn op aanklag van aanranding en gewapende roof, het die City Press Sondag berig. “Die egpaar word daarvan beskuldig dat hulle vroulike rylopers, op die snelweg tussen Middelburg en Springs in Gauteng, ŉ rygeleentheid aangebied het en hulle dan met vuurwapens gedreig en beroof het,” het kapt. Khanyisile Zwane, woordvoerder van die polisie, aan die koerant gesê. “Een van die klaagsters het haar ná die voorval in Middelburg gesien en uitgevind sy is ŉ raadslid. Sy het dadelik die polisie genader.” Die egpaar is twee weke gelede in hegtenis geneem en sal Woensdag in die Springs-landdroshof verskyn.